《送山伯良佐东归以务道期息涂为韵 其三》
宋代·吕本中

吾诗如清风，去留不可期。洒然或一来，不繫凡子知。

两郎从我游，岂但窥藩篱。山房光焰在，实藉众木枝。

斯言可三复，如我清风诗。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。